open-index/open-wikipedia-markdown huggingface dataset:
Kingstonas (Kanada)

**Kingstonas** () – miestas Ontarijo provincijos pietryčiuose (Kanada), šiaurinėje Ontarijo ežero pakrantėje, šalia vietos, kur ežeras jungiasi su Šv. Lauryno upe, apie 220 km į šiaurės rytus nuo Toronto. 123,7 tūkst. gyventojų (2016). Svarbus uostas, stipriai išvystyta pramonė (aliuminio, variklių gamybos, laivybos, kalnakasybos įrangos, keramikos).

Mieste yra *Queen's* universitetas (įkurtas 1841 m.), Šv. Jurgio ir Šv. Marijos bažnyčios, rotušė, karališkoji karo kolegija (nuo 1876 m.), valstybinė gynybos kolegija, Kanados armijos kolegija. Karo muziejus įsikūręs *Fort Henry* tvirtovėje, kuri buvo įkurta 1812 karo metu ir atstatyta po 1830 m.

## Istorija

Gyvenvietę 1673 m. įkūrė *Louis de Buade* (Naujosios Prancūzijos gubernatorius) indėnų kaimo *Cataraqui* vietoje. Tai buvo kailių prekybos ir karinis taškas, kurį 1758 m. sugriovė anglai. Gyvenvietė vėl apgyvendinta 1783 čia apsigyvenus lojalistams, kurie tikriausiai ir suteikė gyvenvietei pavadinimą pagerbdami karalių Jurgį III ( – „karalius“ + *town* – „miestas“). Vėliau Kingstonas tapo pagrindinė karinio jūrų laivyno baze prie Ontarijo ežero. 1841–1844 m. buvo Jungtinių Aukštutinės ir Žemutinės Kanados provincijų administraciniu centru. 1998 m. prie Kingstono prijungta nemažai kaimyninių gyvenviečių ir dėl to miesto gyventojų skaičius beveik padvigubėjo.

## Žymūs asmenys
* John A. Macdonald. Čia gyveno ir teisininko praktika vertėsi būsimasis Kanados ministras pirmininkas seras Džonas Makdonaldas.
Kingstonas (reikšmės)

**Kingston** yra vadinama:

* Jamaikos sostinė Kingstonas;
* miestas Kanadoje Kingstonas (Kanada);
* miestelis JAV Kingstonas (Pensilvanija);
* miestas Australijoje, Norfolke Kingstonas (Norfolkas);
* Anglijos miestas Kingstonas prie Halo.
* miestas pietvakarių Londone Kingstonas prie Temzės

**Kingston** − pavardė.

Pavardę turi šie garsesni asmenys:

* Kofi Kingston (g. 1981 m.) – WWE boksininkas;
* Laryea Kingston (g. 1980) – futbolininkas, Ganos rinktinės saugas;
* Richard Kingston (g. 1978) – Ganos futbolo rinktinės vartininkas;
* Sean Kingston (g. 1990) – jamaikiečių kilmės atlikėjas;
Antanas Žygavičius

**Antanas Žygavičius** (g. 1989 m. Vilniuje) – kino režisierius.

## Biografija
Antanas Žygavičius baigė kino studijas Londone, prieš tai mokęsis Nacionalinės M. K. Čiurlionio menų mokyklos Dailės skyriuje grafikos specialybės. Lietuvos jaunojo kino arenoje jis buvo pastebėtas dėl puikių filmų, tokių kaip Profesionalas. Antrasis Kraujas, Ligoninė ir Tebūnie Gyvulys.

Su savo įkurta neoficialia, nepriklausoma kino kompanija „Praktika Films“, nuo 2004 metų kuria ir pristato vaidybinius, dokumentinius ir animacinius filmus. Vienas iš jų animacinis „Loading“ tarptautiniame audiovizualinio meno festivalyje „Next Festival“ išrinktas geriausiu 2006 metų lietuvišku filmu, o „Kelyje“ – 2005 m. respublikinio videomeno festivalio „Interpretuoti kiną“ laureatu. 2006 m. birželį sostinės „Skalvijos“ kino centre buvo pristatytas ironiškas veiksmo filmas „Profesionalas. Antrasis kraujas“, sulaukęs teigiamų žiūrovų bei kritikų atsiliepimų, o 2007 m. balandį – pilnametražis dokumentinis filmas „Ligoninė" su vienu garsiausių Lietuvos aktoriu Valentinu Masalskiu.

Pasak kino kritiko Skirmanto Valiulio, Antanas Žygavičius – kūrybingas jaunasis filmų kūrėjas: ir temomis – agresija jaunimo gyvenime, žmogaus metamorfozės, ir kino rūšių ir žanrų įvairove – nuo vaidybinio iki animacinio kino. Jis atitinka naujojo kino, plačiau žiūrint – kino saviraiškos, netgi kitaip žiūrinčių, vertinančių ir organizuojančių kino sąjūdį kino entuziastų siekius ir viltis.

## Filmografija
* „Profesionalas“ (2004),
* „Kelyje“ (2005),
* „Loading“ (2005),
* „Prodiuseris“ (2005),
* „Profesionalas. Antrasis kraujas“ (2006),
* „Sugrįžimas į Ignaliną“ (2007),
* „Ligoninė“ (2007),
* „Rusty Valley“ (2008),
* „Let There Be Animal“ (2011)
*"Ghost" (2020)

## Nuorodos
nepriklausomos Antano Žygavičiaus kino kompanijos svetaine 
Antano Žygavičiaus dailės darbų galerija
Sent Džonsas (Kanada)

**Sent Džonsas** (, ) – miestas pačiuose Kanados rytuose, Niufaundlando saloje, Avalono pusiasalyje, prie Atlanto vandenyno. Niufaundlando ir Labradoro provincijos sostinė. 108,8 tūkst. gyventojų (2016 m.), su priemiesčiais 181,1 tūkst. Svarbus jūrų uostas ir žvejybinis centras. Žuvies pramonė, naftos perdirbimas, juodoji metalurgija, laivų statyba ir remontas. 

## Istorija

Sent Džonsas – seniausias anglų įkurtas miestas Šiaurės Amerikoje. Džonas Kabotas miesto pakrantėse lankėsi 1497 m., o miestas oficialiai įkurtas 1583 m., nors dar 1519 m. portugalų žemėlapiuose minimas San Žuanas. Pirmieji pastovūs gyventojai Sent Džonse įsikūrė 1605 m.
Volkswagen Passat

**Volkswagen Passat** – vidutinės klasės automobilis. 2006 m. paskelbtas Lietuvos metų automobiliu.

2014 m. pasirodė aštunta VW Passat (B8) karta. Ankstesnės irgi numeruotos atitinkamai, t. y. B1, B2 ir pan.

## Kartos

 Image:Vw passat b1 v sst.jpg|1973–1977Passat B1 (Typ 32)
 Image:Vw passat b1 facelift v sst.jpg|1977–1980 m.Passat B1 (Typ 32)
 Image:Volkswagen B2 Passat Bielefeld.jpg|1980–1985 m.Passat B2 (Typ 32B)
 Image:Vw passat b2 2 v sst.jpg|1985–1988 m.Passat B2 (Typ 32B)
 Image:VW Passat B3 Variant front 20080215.jpg|1988–1993 m.Passat B3 (Typ 35i)
 Image:VW Passat B4 Variant front 20080212.jpg|1993–1997 m.Passat B4 (Typ (35i)/3A)
 Image:98-01 Volkswagen Passat Wagon.jpg|1996–2000 m.Passat B5 (Typ 3B)
 Image:Volkswagen Passat B5 front 20070323.jpg|2000–2005 m.Passat B5 GP (Typ 3BG)
 Image:VW Passat B6 Variant Trendline.JPG|2005–2010 m.Passat B6 (Typ 3C)
 Image:VW_Passat_CC.jpg|2008–2012 m.Passat CC
 Image:Volkswagen Passat 1968 cc low em registered April 2011.jpg|2010–2014 m.Passat B7
 Image:VW Passat Variant Comfortline (B8) – Frontansicht, 3. April 2015, Düsseldorf.jpg|2014–2019 m.Passat B8
 Image:Volkswagen Passat B8 Variant GTE (2019) IMG 2658.jpg|Nuo 2019 m.Passat B8 feisliftas


## Šaltiniai
Šv. Jurgis

**Šventasis Jurgis** (g. apie 275 arba 281 m. – m. 303 m. balandžio 23 d.) – katalikų šventasis. Šventasis Jurgis yra Anglijos, Katalonijos, Etiopijos, Portugalijos, Gruzijos, Serbijos, Juodkalnijos, Maskvos, Breisgau Freiburgo, Genujos, Beiruto, ūkininkų, karių ir skautų šventasis globėjas. Lietuvoje Šv. Jurgis laikomas antruoju globėju po Šv. Kazimiero.

## Šventasis Jurgis mene

Lietuvių mene vaizduojamas jojantis ant žirgo ir rankoje laikantis ietį, kuria duria į po kojomis besirangantį slibiną – blogio ženklą.

## Nuorodos
* Senoji lietuvių skulptūra, Šv. Jurgis

## Šaltiniai
Mitsubishi Motors

**Mitsubishi Motors Corporation** *(Mitsubishi Jidōsha Kōgyō Kabushiki Kaisha)* – tai penktoji didžiausia automobilių gamintoja Japonijoje ir trylikta pagal pasaulinius pardavimus. Mitsubishi Motors yra dalis Mitsubishi keiretsu koncerno, kuris kadaise buvo didžiausia pramonės grupė Japonijoje.
Joho nacionalinis parkas

**Joho nacionalinis parkas** (, ) yra Kanadoje, Uoliniuose kalnuose, Britų Kolumbijos pietryčiuose. Pietuose ribojasi su Kutenajaus NP, rytuose – su Banfo NP. Parkas įkurtas tiek apsaugoti unikalią Uolinių kalnų gamtą, tiek turtingus fosilijų telkinius (didžiausias – Burgeso skalūnai).

1984 m. Joho nacionalinis parkas su grupe kitų Uolinių kalnų parkų įtrauktas į UNESCO pasaulio paveldo sąrašą.

## Nuorodos
* Kanados parkų svetainė 

## Galerija


Image:TakakkawFalls2.jpg|Takakau krioklys
Image:EmeraldLake TimonOrawski.jpg|Emeraldo ežeras
Vud Bafalo nacionalinis parkas

**Vud Bafalo nacionalinis parkas** (, ) – saugoma gamtos teritorija Kanadoje, šiaurės rytų Albertoje ir Šiaurės Vakarų teritorijų pietuose. Vud Bafalo parką kerta Sleivo, Atabaskos, Pyso upės, iškilę Karibu kalnai. Parkas įkurtas 1922 m. apsaugoti didžiausią išlikusią bizonų bendruomenę ir vienintelę amerikinių gervių perimvietę. Taip pat gausu ir kitų gyvūnų: briedžiai, baribalai, vilkai, lūšys, grizliai, baltieji kiškiai, kanadinės gervės, tetervinai, raištinės gyvatės. Nacionalinio parko teritorijoje taip pat yra Atabaskos naftingieji smėliai.

Dėl turtingos bioįvairovės ir unikalios bizonų populiacijos 1983 m. Vud Bafalo NP įtrauktas į UNESCO pasaulio paveldo sąrašą.

## Nuorodos
*Kanados parkų svetainė 

## Galerija


Image:Wood-Buffalo-NP Waldbison 2 98-07-02.jpg|Bizonas
Image:Wood-Buffalo-NP Beaver's Lodge 1 98-07-02.jpg|Bebrų užtvanka
Image:Wood-Buffalo-NP Gros Beak Lake 1 98-07-02.jpg|*Gros Beak* ežeras
Klueino nacionalinis parkas

**Klueino nacionalinis parkas ir rezervatas** (, ) – saugoma gamtos teritorija Kanadoje, Jukono teritorijos pietvakariuose, Šv. Elijo kalnuose. Parkas apima aukščiausią šalyje Logano kalną, kitas viršukalnes, ledynus (daugiau kaip pusę ploto užima ledo laukai ir ledynai – Klueino, Dondžeko, Lovelio, Kaskavulšo); tai vienas didžiausių nepoliarinių apledėjusių plotų). Kitą dalį teritorijos užima spygliuočių miškai, tundra, alpinės pievos.

Parko teritorijoje gyvena 105 paukščių rūšys. Taip pat yra grizlių, šiaurinių elnių, snieginių avinų, kalnų ožių, vilkų, lūšių, burundukų, ernių. Parke gyvena indėnai (pietų tučonai), kurie verčiasi savo tradiciniais verslais, išlaikė savitą kultūrą.

1979 m. Klueino nac. parkas kartu su Ledynų NP ir Vrangelio-Šv. Elijo NP įtrauktas į UNESCO pasaulio paveldo sąrašą.


Kaskawulsh Glacier 2.jpg|Kaskavulšo ledynas
Mount Worthington in Kluane.jpg|Vortingtono viršukalnė
Kluane National Park and Reserve 01.jpg|Pažintinis takas
Kluane National Park and Reserve 07.jpg|Grizlis nacionaliniame parke


## Šaltiniai

## Nuorodos
* Kanados parkų svetainė
Australinės karetaitės

**Australinės karetaitės** (*Maluridae*) – žvirblinių (*Passeriformes*) būrio paukščių šeima.

Šeimoje 14 rūšių.

## Sistematika
*Pošeimis. *Malurinae* 
***[[Malurus]]*
***Raudonkuodė australinė karetaitė (*Malurus coronatus*) 
***Gražioji australinė karetaitė (*Malurus cyaneus*) 
***Didingoji australinė karetaitė (Malurus splendens) 
***Margoji australinė karetaitė (*Malurus lamberti*) 
***Australinė karetaitė - gražuolė (*Malurus amabilis*) 
***Mėlynkrūtė australinė karetaitė (*Malurus pulcherrimus*) 
***Raudonsparnė australinė karetaitė (*Malurus elegans*) 
***Baltasparnė autralinė karetaitė (*Malurus leucopterus*) 
***Raudonkuprė australinė karetaitė (*Malurus melanocephalus*) 
*Pošeimis. *Malurinae* 
***[[Stipiturus]]*
***Pietinė australinė karetaitė (*Stipiturus malachurus*) 
****[[Stipiturus mallee]]* 
***Rausvakuodė australinė karetaitė (*Stipiturus ruficeps*) 
*Pošeimis. *Amytornithinae* 
***[[Amytornis]]*
***Pilkoji australinė karetaitė (*Amytornis barbatus*) 
***Juodoji australinė karetaitė (*Amytornis housei*) 
***Baltakrūtė australinė karetaitė (*Amytornis woodwardi*) 
****[[Amytornis dorotheae]]* 
***Dryžuotoji australinė karetaitė (*Amytornis striatus*) 
***Trumpauodegė australinė karetaitė (*Amytornis merrotsyi*) 
****[[Amytornis goyderi]]* 
***Storasnapė australinė karetaitė (*Amytornis textilis*) 
****[[Amytornis purnelli]]* 
****[[Amytornis ballarae]]*
Cukrapaukščiai

**Cukrapaukščiai** (*Promeropidae*) – žvirblinių (*Passeriformes*) būrio paukščių šeima. 

## Rūšys
* *[[Promerops gurneyi]]*
* *[[Promerops cafer]]*
Ožiaragio atogrąža (romanas)

**Ožiaragio atogrąža** – JAV rašytojo Henrio Millerio erotinis romanas, pirmąkart išleistas Paryžiuje 1939 m. Tai yra antroji trilogijos, kurią taip pat sudaro „Vėžio atogrąža“ ir „Juodasis pavasaris“, dalis. Lietuviškai ši knyga buvo pirmąkart išleista 1994 m., „Vagos“ leidykloje (vertimo autorius – Antanas Danielius), antrasis, atnaujintas leidimas – 2006 m., „Kitos knygos“.

## Apie knygą

Romano veiksmas rutuliojasi XX a. trečio dešimtmečio Niujorke, kur pasakotojas Henris V. Milleris dirba personalo skyriuje milžiniškos „Kosmodemoniškosios telegrafo kompanijos“ padalinyje. Jauno nepripažinto rašytojo darbas – samdyti ir atleisti visus šio pasaulio nelaiminguosius, kurie sutinka už grašius dirbti pasiuntinukais.

Romane gausu atvirų bei fantasmagoriškų sekso scenų ir autobiografinių elementų. Herojaus vardas sutampa su autoriaus, be to, tikrasis Henry Milleris iš tikrųjų dirbo „Western Union“ telegrafo kompanijoje („Kosmodemoniškosios“ atitikmuo) Tačiau tai nėra visiškai autobiografinis romanas, nes autorius išlaiko gana nemažą, dažniausiai – ironišką distanciją tarp savęs ir rasisto bei mizantropo pagrindinio herojaus.

## Lietuviški vertimai

* *Ožiaragio atogrąža*: iš anglų k. vertė A. Danielius. – Vilnius: Vaga, 1994.
* *Ožiaragio atogrąža*: iš anglų k. vertė Antanas Danielius; (vertimą atnaujino Ingrida Tatolytė). – Kaunas: Kitos knygos, 2006

## Nuorodos

* „Ožiaragio atogrąža“  („Kitų knygų“ katalogas)
* Knygos recenzija  (ore.lt)
Atėnų Panionios (krepšinio klubas)

**Atėnų Panionios** – Graikijos krepšinio klubas, dalyvaujantis šalies pirmenybėse. Klubas įkurtas 1919 m.

1991 m. ekipa laimėjo Graikijos taurę, o 1999 m. pasiekė Koračo taurės pusfinalį.

2007–2008 m. sezone klubas užėmė trečią vietą nacionaliniame čempionate.

Klubo spalvos – mėlyna ir raudona.

## Komandos sudėtis [[2008]]–[[2009]] m.

*[[2008]] [[spalio 27]] d.*

## Nuorodos


* Oficiali svetainė
Kronika (reikšmės)

**Kronika** gali reikšti:

* Kronika (metraštis):
** istorinis chronologinis įvykių aprašymas, metraštis;
** naujausių įvykių apžvalga, skelbiama periodinėje spaudoje, per radiją, televiziją, kino periodikoje (pvz., dienos kronika, savaitės kronika, tarptautinė kronika, vidaus kronika).

* Eiliuotoji Livonijos kronika;
* Lietuvos Katalikų Bažnyčios Kronika;
* Henriko Latvio kronika;
* Eriko kronika;
* ;
* Ridiko kronikos.
Lelai

**Lelai** – kaimas Telšių rajono savivaldybėje, 4 km į šiaurės rytus nuo Žarėnų, į šiaurę nuo Minijos. 

## Istorija

Apylinkėse stovėjo Lelų dvaras. Dabar jo vietoje auga Lelų ąžuolas. Kolektyvizacijos ir melioravimo metu gyventojai iškeldinti į Žarėnus.

## Gyventojai

## Šaltiniai
Morė

**Morė** – tradicinės lietuvių liaudies šventės – Užgavėnių – vienas pagrindinių atributų. Tai yra dirbtinė moteris (*čiūčiala*), prikimšta įvairios medžiagos, kuri galiausiai būna sudeginama.

Sietina su žiemos personifikacija kaip slavų deivė Marena. Deginama, nes anksčiau buvo tikima, kad tai padės greičiau ateiti pavasariui.
Audi S4

**Audi S4** – populiaraus automobilio modelio Audi A4 sportinė versija. Šį automobilį gamina Vokiečių automobilių koncernas Audi. Automobilis pradėtas gaminti 1991 metais.
Sankryža

**Sankryža** – kelių kirtimosi, jungimosi arba atsišakojimo viename lygyje vieta, įskaitant atvirus plotus, kuriuos sudaro minėti kelių susikirtimai, susijungimai arba atsišakojimai. Sankryžomis nelaikomos vietos, kur išvažiuojama iš kelio į esančias šalia jo teritorijas (įvažiuojama į kelią iš esančių šalia jo teritorijų). Sankryža yra reguliuojama, jeigu eismą joje reguliuoja šviesoforai arba reguliuotojas. Skirtingo lygio sankryžos yra tos, kuriose keliai jungiasi ne viename aukštyje ir yra nuovažos, leidžiančios eismui judėti nuo vieno kelio prie kito.

Sankryžos būna vieno arba skirtingų lygmenų. Automobilių kelių vieno lygmens sankryžos būna paprastosios, žiedinės ir šakotinės (su paplatinta važiuojamąja dalimi, su papildomais keliais į šoną sukantiems automobiliams). Skirtingų lygmenų sankryžos būna dobilo lapo, žiedinės, linijinės, kilpinės, 3 lygmenų, turbininės ir 4 lygmenų. Sankryžose statomi kelio ženklai, o prieš sankryžą – dar ir schemos, kuriose pažymimos važiavimo kryptys.

Dobilo lapo sankryža pirmą kartą įrengta 1928 m. JAV (Niū Džersio valstijoje). Pirmoji skirtingų lygmenų sankryža Lietuvoje buvo pastatyta 1936 m. Žemaičių plente, ties Kryžkalniu. Joje stovi Kryžkalnio viadukas.

Gatvių sankryžos mažai skiriasi nuo automobilių kelių sankryžų. Paprastai jos būna kompaktiškesnės ir paprastesnės.

Geležinkelių sankryžos būna paprastesnės negu automobilių kelių (dažniausiai kryžminės). Skirtingų lygmenų sankryžose tiesiami viadukai.

## Nuorodos
* Kelių eismo taisyklės 

Šaltiniai:
Kardasparniai

**Kardasparniai** (*Campylopterus*) – kolibrinių (*Trochilidae*) šeimos paukščių gentis.

Gyvena miškų, ypač kalnų, pakraščiuose prie upelių. Ant apatinių šakų suka didelį puodelio formos lizdą. Deda 2 baltus kiaušinius.

## Rūšys
*Pleištauodegis kardasnapis (*Campylopterus curvipennis*)
*Ilgauodegis kardasnapis (*Campylopterus excellens*)
*Pilkakrūtis kardasnapis (*Campylopterus largipennis*)
*Rausvasis kardasnapis (*Campylopterus rufus*)
*Violetinis kardasnapis (*Campylopterus hemileucurus*)
*Rausvakrūtis kardasnapis (*Campylopterus hyperythrus*)
*Baltauodegis kardasnapis (*Campylopterus ensipennis*)
**[[Campylopterus falcatus]]*
**[[Campylopterus phainopeplus]]*
**[[Campylopterus villaviscensio]]*
*Rudakrūtis kardasnapis (*Campylopterus duidae*)
**[[Campylopterus cirrochloris]]*
Klaipėdos Ąžuolyno gimnazija

**Klaipėdos „Ąžuolyno“ gimnazija** – dieninė, savarankiško mokymosi bendrojo lavinimo mokykla Klaipėdoje (keturmetė gimnazija), vykdanti bendrojo vidurinio ugdymo programą. Adresas: Paryžiaus Komunos g. 16. Steigėjas Klaipėdos miesto savivaldybės taryba.

## Istorija
Klaipėdos „Ąžuolyno“ gimnazija duris atvėrė 1967 metais. Nuo 1971 m. pradėtas dėstyti sustiprintas matematikos kursas. 

1993 m. atidaromos pirmosios gimnazijos klasės. 1996 m. gegužės 25 d. LR Švietimo ir mokslo ministerija suteikė mokyklai gimnazijos statusą. 

Nuo 2000 m. „Ąžuolyno“ gimnazija tampa realinio bei humanitarinio profilio gimnazija. 2005 m. pasirašyta bendradarbiavimo sutartis su VU.

Nuo 2013-2014 mokslo metų „Ąžuolyno“ gimnazija - mokymosi įstaiga, skirta akademinių gebėjimų ir polinkių turintiems mokiniams. Šiais mokslo metais į pirmas gimnazijos klases įstoję mokiniai laikė žinių patikrinimo testą. 

2013-2014 m.m.  gimnazijoje mokosi 717 gimnazistų, yra 25 klasės, dirba 79 pedagoginiai darbuotojai, iš jų 74 mokytojai: 16 mokytojų ekspertų, 38 mokytojai  metodininkai, 9 vyresnieji  mokytojai.

## Direktoriai
* 1967–1975 m. Pranas Kelpšas
* 1975–1976 m. I. Ruginis
* 1976–2003 m. E. Montvydienė
* nuo 2003 m. Vilija Prižgintienė

## Nuorodos

* Mokyklos svetainė
Paprastasis kurklys

**Paprastasis kurklys** (*Gryllotalpa gryllotalpa*) – kurklinių (*Gryllotalpidae*) šeimos vabzdys, dar vadinamas **parpliu**, **turkliu**.

## Išvaizda
Kūnas stambus, 35–55 mm, tamsiai rudas. Galva didelė, apsaugota chitininio šarvo. Kiaušdėties nėra. Cerkai ilgi. Pilvelis beveik 3 kartus ilgesnis už krūtinėlę, rudas. Kojos stiprios, priekinės – rausiamojo tipo. Antsparniai trumpi (apie 1,5 cm), sparnai ilgi, sulankstyti ir sudėti virš pilvelio, išsikiša už jo galo. Kurkliai gerai skraido, kartais nuskrenda iki 8 km.

## Biologija

Gyvena žemėje rausdamas urvus ir žalodamas požemines augalų dalis. Kenkia daržovėms, šakniavaisiams, daigynams. Dažnas lengvesnėse ir drėgnose dirvose.

Kurklys – visaėdis (polifagas), maitinasi šaknimis, šakniavaisiais, taip pat ir sliekais, lervomis, kitais vabzdžiais. Nimfos daugiau augalėdės.

Pavasarį, gegužės mėnesį, kai įšyla žemė, kurkliai pradeda poravimosi sezoną, kuris trunka iki birželio galo. Patinėliai kurkia išlindę iš urvų, kartais urvuose, dažniausiai drėgnose vietose. Kad sustiprintų garsą, jie išrausia piltuvėlio formos urvus, kurie veikia kaip stiprintuvas. Tyliomis naktimis kurkimas girdimas iki 1 km atstumu. Patelės skraido ieškodamos kurkiančių patinų, poruojasi.

Kiaušinius deda specialioje kameroje arti žemės paviršiaus, kad įšildytų saulė. Po 1–2 savaičių išsirita 4–5 mm ilgio nimfos, kurios yra tarsi suaugėlių kopijos, tik be sparnų, ir šviesesnės. Patelė saugo lizdą su kurkliukais ir juos prižiūri iki pirmo nėrimosi.

Nimfos auga besinerdamos, pereina 7–8 ūgius (laikotarpius tarp nėrimųsi). Nimfos auga 2–3 metus, paskutiniais metais rudenį arba pavasarį išsineria, tapdamos suaugėliais.

Kurkliai žiemoja iki 1–1,5 metro gylio urve, sausose vietose. Žiemoti kartais pasirenka mėšlo krūvas, ten kartais ir kiaušinius sudeda.

Kurkliai beveik visą gyvenimą praleidžia po žeme, išlenda tik naktį ar poravimosi metu. Urvų struktūra tokia, kad kilus pavojui kurklys iš paviršinių maisto ieškojimo urvų galėtų greitai patekti į giluminį urvą, einantį žemyn. Kiekvienas kurklys turi bent 1 giluminį urvą, kuriame slepiasi, šalia jo kurkia ir deda kiaušinius. Suradus gilyn einantį urvą kurklį nesunku pagauti gyvą.

Natūralus kurklio biologinis priešas gamtoje – žygiai, šunys, katės, gyvatės, kurmiai, varnėnai, skruzdės, driežai (žygiai dirbtinai veisiami siekiant išnaikinti kurklių populiacijas).

## Nuorodos

* Kurkliai – požeminiai augalų dalgiai
* Mole Cricket Knowledge Base  Floridos universitetas
Jovita Monkevičienė

**Jovita Monkevičienė** (g. 1955 m. rugpjūčio 12 d.) – pedagogė, Lietuvos ir Akmenės rajono politinė bei visuomenės veikėja.

## Biografija

1997–2005 m. Papilės Simono Daukanto vidurinės mokyklos direktorė. 2005–2009 m. Mokytojų kompetencijos centro direktoriaus pavaduotoja. 2009–2016 m. Ugdymo plėtotės centro Kvalifikacijos tobulinimo ir kompetencijų skyriaus vedėja. 2017–2019 m. Nacionalinės mokyklų vertinimo agentūros Pedagogų vertinimo skyriaus vedėja, nuo 2019 m. – skyriaus metodininkė.

1991 m. Lietuvių tautininkų sąjungos narė. 2005 m. Akmenės rajono savivaldybės tarybos narė.

Papilės seniūnijos labdaros fondo narė. Sutuoktinis Algirdas, vaikai Tadas, Algirdas, Audronė.

## Šaltiniai
Saab 900

: *Šis straipsnis yra apie Saab 900 gamintą iki 1993 metų (Saab 900 OG). Apie Saab 900 gamintą nuo 1993, skaitykite [[Saab 900 NG]]*

**Saab 900** yra Saab automobilių gamintojo modelis, gamintas nuo 1979 iki 1993 metų. 

## Istorija
Automobilis buvo gaminamas gamyklose Švedijoje ir Suomijoje. Iš viso pagaminta apie 950 000 tokių automobilių. 1987 m. buvo atlikti išvaizdos pakeitimai.

## Automobilio ypatumai

### Kėbulas
Šis modelis turėjo keletą kėbulo variantų:
* Dvejų durų kabrioletas (sedano pagrindu);
* Dvejų durų sedanas;
* Keturių durų sedanas;
* Trejų durų hečbekas;
* Penkerių durų hečbekas.

### Variklis
Saab 900 turi „I“ formos, 45 laipsniais žemės atžvilgiu pakreiptą, išilgai montuojamą variklį.

Variklis pagamintas *Triumph Slant-4* variklio pagrindu. Kuro teikimui naudojami karbiuratoriai, Bosch (*Motronic M2.10.3, M2.8.1 – B201* variklyje; *Jetronic 2.2; 2.4 – B202* variklyje; *2.4.2 – B212*) arba „Lucas“ (*CU14 – B202*) įpurškimo sistemos.

Išskirtinis Saab turbo variklių bruožas buvo APC (automatinės variklio darbo kontrolės) sistema. Pagrindinis šios sistemos elementas – variklio bloke įtaisytas detonacijos daviklis (iš esmės mikrofonas), kurio pagalba aptikusi detonavimą sistema apriboja turbo kompresoriaus veikimą. Tai ne tik leidžia efektyviai išnaudoti kompresorių, bet ir naudoti mažesnio oktaninio skaičiaus degalus turbo varikliuose.

Įprastai Saab varikliai žymimi raide ir skaičiais, nurodančiais variklio tipą, darbinį tūrį ir velenų (išskyrus alkūninį) skaičių: B201 – „B“ tipo 2.0 litrų darbinio tūrio variklis su vienu paskirstymo velenu (8-iais vožtuvais).
* 1979–1989–2.0 L B201 atmosferinis, vieno karbiuratoriaus, 99 Ag/73.5 kW prie 5200 aps/min. ir 163 N·m
* 1979–1984–2.0 L B201 atmosferinis, dviejų karbiuratorių, 106 Ag/79.5 kW prie 5200 aps/min. ir 165 N·m
* 1979–1989–2.0 L B201 atmosferinis, kuro įpurškimo sistema, 116 Ag/87 kW prie 5500 aps/min. ir 168 N·m prie 3700 aps/min.
* 1979–1985–2.0 L B201 turbo, 143 Ag/107 kW prie 5000 aps/min. ir 235 N·m
* 1986–1989–2.0 L B201 turbo su oro aušinimu, 138–155 Ag/103-114 kW prie 5000 aps/min. ir 235 N·m
* 1984–1993–2.0 L B202 turbo, 160 (su katalizatoriumi)-175 Ag/118-129 kW prie 5500 aps/min. ir 255–273 N·m
* 1989–1993–2.0 L B202 atmosferinis, 124–128 Ag/93–96 kW prie 6100 aps/min. ir 170–177 N·m
* 1990–1993–2.0 L B202 žemo slėgio turbo, 143 Ag/107 kW prie 5600 aps/min. ir 202 N·m
* 1991–1993–2.1 L B212 atmosferinis, 138 Ag/103 kW prie 6000 aps/min. ir 180 N·m

### Pavarų dėžė
Nepatvarios pavarų dėžės – vienas didžiausių šio automobilių trūkumų. Jos montuojamos po varikliu. Sukimas iš variklio į pavarų dėžę perduodamas trimis grandinėmis per hidrauliškai aktyvuojamą sankabą.

Buvo montuojama:
* 4 pavarų mechaninė;
* 5 pavarų mechaninė;
* 3 automatinė (*Borg-Warner T-37*).
Aleksandras Chodkevičius (1560)

**Aleksandras Chodkevičius** (balt. *Аляксандр Хадкевіч*, ukr. *Олександр Ходкевич*, lenk. *Aleksander Chodkiewicz*, rus. *Алeксандр Ходкевич*, 1560 (kitur – 1559) m. – 1626) – Jono sūnus, LDK karo ir valstybės veikėjas, Trakų vaivada nuo 1605 m.

## Biografija
Jono Karolio Chodkevičiaus vyresnysis brolis. Studijavo teisę ir filosofiją Ingolštato jėzuitų universitete. 1588 m. apgynė ir paskelbė disertaciją *de communibus naturalium rerum principiis*. 1589 m. tęsė mokslus Italijoje. 1590 m. grįžo į Lietuvą, 1595 m. buvo seimo atstovas. 1600 m. parėmė brolio Jono Karolio karo žygį į Moldaviją, 1601 m. – į Livoniją. 1605 m. paskirtas Trakų vaivada, dalyvavo Kirchholmo mūšyje.

### Šeima
Apie 1593 m. vedė Eufeniją Sienienskaitę (Eufemia Sienieńska) , 1609 m. – Kotryną Korniaktaitę (Katarzyna Korniakt).
;Vaikai
Iš pirmosios santuokos:
* Ona Eufrozina Chodkevičiūtė (apie 1600–1631 m.), karališkojo vėliavininko Prokopo Sieniavskio žmona.
* ? Chodkevičiūtė (XVI a., mirė vaikystėje).
Iš antrosios santuokos:
* Felicijonas Chodkevičius (apie 1609–1626 m.).

## Šaltiniai
 
## Nuorodos

|-
Minarchizmas

**Minarchizmas** – politinė ideologija, anarchizmo forma, teigianti, kad valstybė egzistuoti privalo, tačiau jos įtaka turi būti ypač maža – tik tokia, kokios užtektų apginti asmens teises ir laisves, kitu atveju likusias negindamas. Tuo jis skiriasi nuo visiško anarchizmo ar anarchokapitalizmo, teigiančio, kad jau vien pats valstybės egzistavimas yra žmogaus teisių ir laisvių pažeidimas, todėl ne tik nebūtinas, bet ir žalingas dalykas.

Minarchizmo terminą pirmasis pavartojo liberalizmo ir anarchokapitalizmo ideologas Samuel Edward Konkin III apie 1970 m.

Nors minarchistai sutinka dėl paties principo, kad asmens laisvė yra svarbiausias kriterijus sprendžiant kurias gyvenimo sritis turėtų tvarkyti valstybė, egzistuoja nesutarimai dėl pačių sričių. Turbūt labiausiai kraštutinis variantas yra palikti valstybei tik teisėsaugą ir įstatymų leidimą. Šiek tiek nuosaikesni minarchistai pasisako ir už įvairaus bendro visuomenės turto – pavyzdžiui, pinigų leidimo, kelių ir geležinkelių priežiūros palikimą valstybei.

Taip pat minarchistai pasisako už kuo didesnę valstybės decentralizaciją, pavyzdžiui, didesnę miestų ar regionų savivaldą, kadangi sprendimai jų nuomone turėtų būti geresni, kai jų priėmėjai yra arčiau aptariamų objektų.

Ši ideologija kritikuojama kaip prieštaringa. Pavyzdžiui, jau vien tam, kad valstybė galėtų egzistuoti – nesvarbu, kokias ji turės teises ir kokias sritis tvarkys – jos piliečiai privalo būti apmokestinti. Tai jau pažeidžia asmens teisę į savo turtą, be to automatiškai reikalauja palikti valstybei galimybę naudoti prievartą prieš asmenį tais atvejais, kai jis atsisako mokėti mokesčius.

Žinomiausi minarchistai: Ludwig von Mises, Friedrich Hayek, Milton Friedman ir kiti.

## Nuorodos
* International Society for Individual Liberty
Alpinija

**Alpinija** (*Alpinia*) – imbierinių (*Zingiberaceae*) šeimos augalų gentis. 

Paplitusi Azijos ir Ramiojo vandenyno tropinio ir subtropinio klimato zonose.

Gentyje yra apie 230 rūšių.

## Rūšys
* Rutulinė alpinija (*Alpinia globosa*)
* Vietnaminė alpinija (*Alpinia hainanensis*)
* Rausvoji alpinija (*Alpinia malaccensis*)
* Juodoji alpinija (*Alpinia nigra*)
* Smailialapė alpinija (*Alpinia oxyphylla*)
* Purpurinė alpinija (*Alpinia purpurata*)
* Margoji alpinija (*Alpinia vittata*)
* Gražioji alpinija (*Alpinia zerumbet*)
ir kt.
Saldylis

**Saldylis** (*Hedychium*) – imbierinių (*Zingiberaceae*) šeimos augalų gentis. 

Aukštis 120-180 cm. Auga Azijos ir Himalajų tropinėse srityse.

## Rūšys
* *[[Hedychium coronarium]]* 
* *[[Hedychium gardnerianum]]* 
* *[[Hedychium coccineum]]* 
* Geltonasis saldylis (*Hedychium flavescens*) 
* Varpotasis saldylis (*Hedychium spicatum*) 
ir kt.


Image:Hedychium coronarium0.jpg|*[[Hedychium coronarium]]* 
Image:Starr_020803-0059_Hedychium_flavescens.jpg |Geltonasis saldylis (*Hedychium flavescens*)
Image:Hedychium gardnerianum 0.jpg|*[[Hedychium gardnerianum]]*
Image:Hedychium coccineum-Roscoe-1828.jpg|*[[Hedychium coccineum]]*
Latvijos komunistų partija

**Latvijos komunistų partija** (latv. *Latvijas Komunistiskā partija*, **LKP**) – komunistų partija Latvijoje XX a., vadovaujanti partija Latvijos STR ir Latvijos TSR. Pagrindinis leidinys – laikraštis „Cīņa“ (*Kova*).

## Istorija

Pavadinimą „LKP“ viena iš Latvijos socialdemokratų krypčių priėmė 1919 m. 1919 m. dalyvavo Latvijos Tarybų Respublikos sukūrime, turėjo apie 7500 narių. 1920–1940 m. partija veikė nelegaliai. 1928 m. trumpam legalizavosi kaip Latvijos nepriklausomų socialistų partija. 1940 m. partija legalizuota, įtraukta į VK(b)P sudėtį ir pervadinta į LK(b)P, 1952 m. atgavo ankstesnį pavadinimą.

1990 m. LKP prarado valdžią ir nuo jos atskilo Latvijos nepriklausoma komunistų partija, kuri vėliau prisijungė prie LSDSP. 1991 m. rugsėjo 10 d. Latvijos Respublikos Aukščiausiosios Tarybos sprendimu LKP buvo uždrausta kaip Latvijos nepriklausomybei priešiška organizacija. Spalį, jau teismo sprendimu, buvo uždraustas partijos laikraštis „Cīņa“ (*Kova*).

Vėliau 6 iš 108 LKP paskutinio CK narių prisijungė prie Latvijos socialistų partijos, tarp jų pirmasis Latvijos socialistų partijos pirmininkas Filipas Stroganovas ir paskutinis Latvijos komunistų partijos ir antras Latvijos socialistų partijos pirmininkas Alfredas Rubikas. Alfredas Rubikas kelis kartus išreiškė ketinimus atkurti Latvijos komunistų partijos veiklą ir grąžinti iš jos konfiskuotą nuosavybę.

Asmenims, kurie dirbo Latvijos komunistų partijoje po 1991 m. sausio 13 d., uždrausta kandidatuoti Latvijos Savivaldybių ir Saeimos rinkimuose (nepiliečiams  – natūralizuotis). Atitinkamos įstatymų normos buvo nesėkmingai apskųstos Konstituciniam teismui 2000 ir 2006 m., taip pat Europos Žmogaus Teisių Teismui.

## LKP CK pirmieji sekretoriai

* Janis Kalnberzinis (1940 m. gruodžio 21 d. – 1959 m. lapkritis)
* Arvydas Pelšė (1959 m. lapkritis – 1966 m. balandžio 15 d.)
* Augustas Vossas (1966 m. balandžio 15 d. – 1984 m. balandžio 14 d.)
* Borisas Pugo (1984 m. balandžio 14 d. – 1988 m. spalio 4 d.)
* Janis Vagris (1988 m. spalio 4 d. – 1990 m. balandžio 7 d.)
* Alfredas Rubikas (1990 m. balandžio 7 d. – 1991 m. rugpjūčio 24 d.)

## Išnašos
Yannis Brown

**Yannis Brown** (g. Adelaidėje, Australijoje) – kompozitorius ir žaidimų konsolių garso dizaineris.

## Indėlis
J. Braunas yra sukūręs muzikos įvairių konsolių: Nintendo DS, GBA, Sony PSP, Palm OS, PocketPC, Tapwave Zodiac ir Nokia N-Gage žaidimams. Garsiuosiuose GBA žaidimuose Dragon Ball Z: The Legacy of Goku 2 ir Buu įsiutis skambanti melodija taip pat sukurta arba bent perkurta J. Brauno. 1999 m. sukūrė garso takelį „Pietų parkui“.
Blarnio pilis

**Blarnio pilis** () – pilis Airijoje, Blarnio kaime (An Bhlárna), 9 km į šiaurę nuo Korko. Pirmoji medinė pilis Blarnyje pastatyta X a., tačiau 1210 m. ji perstatyta į mūrinę. Po sugriovimo Mansterio karalius Dermot McCarthy perstatė pilį į šeimos rezidenciją.

Šiuo metu ji yra viena dažniausiai turistų lankomų vietų Airijoje, čia yra turistų pamėgtas Blarnio akmuo.

## Galerija

Image:Blarney Castle grounds.jpg|Vaizdas nuo pilies viršaus
Image:Blarney_stone.png|Bučiuojant Blarnio akmenį
Image:Blarney House.JPG|Blarnio namas
Image:WishingSteps.jpg|Laipteliai Blarnio pilies parke
Image:FairyGlade.jpg|Fėjų proguma
Image:SacrificeAltar.jpg|Aukojimų altorius
Image:RockClose.jpg|Uolų Akligatvis


## Nuorodos

* Oficiali Blarnio pilies svetainė
Rekoleta

**Rekoleta** () – kvartalas šiaurės rytinėje Argentinos sostinės Buenos Airių dalyje. 

Rekoleta – viena turistų lankomiausių sostinės dalių. Čia įsikūrę kavinės, galerijos, yra parkų, paminklų. Čia yra Rekoletos kapinės, kuriose palaidota daug garsių Argentinos asmenybių (Eva Perón, Hipólito Yrigoyen, Juan Manuel de Rosas ir kt.). Prie pagrindinės aikštės stovi *Nuestra Señora del Pilar* bazilika. Daug prancūziškos architektūros pastatų. Šalia bazilikos yra Rekoletos kultūros centras.
Duburys (ežeras)

**Duburys** (arba **Dūburys**) – ežeras Zarasų rajono savivaldybės teritorijoje, Šventosios baseine, 3 km į pietryčius nuo Antazavės, 8,5 km į šiaurės rytus nuo Dusetų. Aplink ežerą įsteigtas Duburio hidrografinis draustinis. Plotas 101 ha. Ilgis iš šiaurės rytų į pietus 3,06 km, didžiausias plotis 1,05 km. Paviršiaus altitudė 116,9 m. Baseino plotas 40,4 km². Didžiausias gylis 19,4 m (šiaurės rytuose), vidutinis gylis 5,2 m. Ežeras rininis.

Kranto linija labai vingiuota, jos ilgis 12 km. Vakariniai ir rytiniai krantai labai aukšti ir statūs, šiaurinis ir pietinis – žemesni, pietinis vietomis pelkėtas. Pietinėje ir rytinėje pakrantėse auga miškeliai, kitose pakrantėse plyti dirbami laukai ir pievos. Ežere yra didelė sala – Astravos sala (46,6 ha). Ši sala yra didžiausia Zarasų rajone. Atabradas smėlingas, apaugęs nendrėmis ir švendrais; giliau dugne – dumblas. Ežero vandens skaidrumas 3,6–3,9 m. Pietinė ežero dalis labai užžėlusi vandens augalija.

Į Duburį šiaurėje iš Dūburaičio ežero įteka Duburė, taip pat dar 4 bevardžiai upeliai, vakaruose į Zalvio ežerą išteka Rūra (Šventosios baseinas).

Duburyje sugaunamos 9 rūšių žuvys: kuojos, lydekos, karšiai, plakiai, raudės, karosai, ešeriai, aukšlės.

Prie ežero įsikūrę Duburaičio, Bieliūnų, Plisiškių, Duburių kaimai, Astravos saloje – Murovanka.

Prie ežero auga saugomi Rūpintojėlio ąžuolas, Duburaičio ąžuolas, Duburio salos ąžuolas, Duburių ąžuolas.

## Istorija
Vandenvardis kilęs iš žodžio *duburys* ('duobė, dauba, gelmė').

Astravos saloje buvo dvaras, žmonės keldavosi plaustu į salą ir dirbdavo baudžiauninko darbus, tačiau pasikeitus technologijoms, žmonės pastatė pylimą skersai ežerą, kuris tiesiu keliu veda į salą.

Kadaise Rūros upėje, kuri išteka iš ežero buvo vandens malūnas, vandens lygis buvo žymiai aukštesnis, dabar likę tik griuvėsiai.

Astravos saloje rengiamos skautų stovyklos, 2009 ir 2011 metais vyko „Tundros“ festivalis, 2016, 2017, 2020 ir 2023 m. – „Mėnuo Juodaragis“.

## Šaltiniai
Retiras

**Retiras** () – kvartalas šiaurės rytinėje Argentinos sostinės Buenos Airių dalyje. 

Retiras apribotas *Montevideo, Uruguay, Córdoba, Eduardo Madero, San Martín* gatvių. Kvartale gausu aikščių, prekybos centrų, parkų. Retire įsikūrusi Retiro geležinkelio stotis, Anglų bokštas, Floridos pėsčiųjų gatvė, San Martino aikštė. *Arroyo* („upelio“) gatvėje 1992 m. kovo 17 d. buvo įvykdytas teroristinis aktas prieš Izraelio ambasadą.
Niagara Folsas (Kanada)

**Niagara Folsas** arba **Najagara Folsas** (pranc. ir ) – miestas Kanadoje, pietiniame Ontarijuje, prie Niagaros upės ir krioklio, priešais JAV miestą Niagara Folsą. 82,2 tūkst. gyventojų (2006 m.). Svarbus turistinis centras. Mašinų gamybos, elektronikos, chemijos pramonė. Hidroelektrinė.

Miestas pradėjo augti XIX a. kaip turistinės traukos vieta prie Niagaros krioklio.

## Šaltiniai
Egiptinis skraidantysis šuo

**Egiptinis skraidantysis šuo** (*Rousettus aegyptiacus*) – vaisėdžių šikšnosparnių (*Pteropodidae*) šeimos žinduolis.

Paplitęs Viduržemio jūros vietovėse iki Kipro salos. Gyvena dideliais būriais. Dieną būna urvuose, rūsiuose, senuose pastatuose. Dėl betkokio pašalinio triukšmo persikrausto į gilesnes spragas, nišas, plyšius. Temstant jie palieka savo tamsias buveines ir skrenda ieškoti maisto į medžius. Jautri uoslė nukreipia juos prie labiausiai išsirpusių vaisių, nes jie yra visaėdžiai šikšnosparniai. 
 

Išorinės ausys – sudėtingas organas, susijęs su ultragarso priėmimo funkcija. Šikšnosparnio ausys geba priimti labai aukšto dažnumo ultragarsą, sklindantį nuo aplinkos objektų. Tobula klausa kompensuoja silpnesnį regėjimą. Tropikuose gyvenantys šikšnosparniai veisiasi 2 kartus per metus. Patinai produkuoja spermą anksti pavasarį, vasaros pabaigoje ir rudenį, o patelės subrandina kiaušialąstes tik pavasarį. Patelės susiporuoja rudenį. Sperma išbūna gimdoje gyvybinga iki pavasario. Veda 1-2 jauniklius. Tik gimęs jauniklis nuropoja ant motinos krūtinės ir įsikimba į spenį. Jauniklis auga sparčiai. Po mėnesio didumu jis jau nesisikiria nuo suaugusių.
Avelino Felice Scandone

**Avelino Felice Scandone** – italų krepšinio klubas, dabar besivadinantis pagrindinio remėjo **Air Avelino** vardu. Ekipa rungtyniauja stipriausioje Italijos krepšinio lygoje.

## Pasiekimai

* 2008 m. Italijos taurės laimėtojai

## Nuorodos

* Italijos lygos svetainė
Saskatūnas

**Saskatūnas** (pranc. ir ) – miestas Kanados pietuose, Saskačevano provincijoje, prie Pietų Saskačevano upės. 246,3 tūkst. gyventojų (2016). Saskatūnas yra daugiausiai gyventojų turintis miestas Saskačevano provincijoje, nors provincijos administracinis centras yra Redžainos miestas.

Saskatūnas dažnai vadinamas „Tiltų miestu“, nes per Pietų Saskačevano upę yra pastatyti septyni tiltai.

Saskatūno pavadinimas kilo iš kri kalbos žodžio *Mis-sask-quah-toomina*, kuris reiškia uogos pavadinimą.

## Istorija
Pirmieji nuolatiniai gyventojai Saskatūne apsigyveno 1883 m., tačiau dėl blogo derliaus ir įvykusio vietinių gyventojų sukilimo prieš Kanados valdžią kaimas augo lėtai.
Saskatūno miestas susidarė 1906 m. susijungus trims kaimams: Saskatūnui, Nutanai ir Riverdeilui. Miesto teisės suteiktos tais pačiais metais.

1906 m. mieste jau gyveno 4500 žmonių.

## Išnašos

## Nuorodos
* Saskatūno miesto oficiali svetainė 
* Saskatūnas: miesto informacija turistams
Juodagalvis kapucinas

**Juodagalvis kapucinas** (*Cebus apella*) – kapucinų (*Cebus*) genties beždžionė.

Socialiniai gyvūnai, buriasi į 10-30 individų grupes.

Dažnesni kalnuotose vietovėse, gyvena šiaurės-rytų Brazilijos kalnuotose, miškingose srityse. Tai išskirtinai medžiuose gyvenantys gyvūnai, ant žemės nulipa tik atsigerti. Visaėdžiai: minta daugiausia vabzdžiais, vaisiais, taip pat retkarčiais nedideliais stuburiniais – driežais, paukščių jaunikliais.

Nėštumas – apie 180 dienų. Gimsta vienas jauniklis. Dvynukai labai reti. Pirmą savaitę po gimimo patelė vaiką nešiojasi ant krūtinės, labai rūpinasi juo.

## Fizinės savybės
Uodega nelabai kibi, naudojasi ja tik balansavimui medžiuose. Emocijos išreiškiamos įvairiais gestais, garsais ir mimika. Sveria 2-4 kg. San Diego zoologijos sode vienas kapucinas išgyveno 40 metų. Moka plaukti.

## Šaltiniai
Bjelos Pallacanestro

**Bjelos Pallacanestro** – Italijos krepšinio klubas. Šiuo metu ekipa vadinasi pagrindinio remėjo **Angelico** vardu. Serie A lygoje dalyvauja nuo 2001–2002 m. sezono.

## Nuorodos

* Oficiali svetainė
* Italijos lygos svetainė
Laikrodžio kalibras

**Laikrodžio kalibras** (, ) – tam tikras skaičius, apibūdinantis laikrodžio matmenis ir mechanizmą. Laikrodininkystėje kalibro terminas yra senesnis nei ginklų gamyboje. Pirmieji vienas ar du kalibro skaitmenys paprastai apibūdina būtent laikrodžio kalibrą – mechanizmo skersmenį. Tolesni skaitmenys – apibūdina mechanizmo ypatumus.

Apvalių laikrodžių kalibras paprastai yra pamato, prie kurio montuojamas mechanizmas, skersmuo. Neapvalaus laikrodžio kalibras – skersmuo skritulio, kuris išeitų neapvalų pamatą transformavus į to paties ploto skritulį. Viso laikrodžio skersmuo gali būti gerokai didesnis už to pamato skersmenį, todėl kalibro skaičius pirkėjui mažai ką reiškia. 

TSRS laikrodžių kalibrai buvo išreikšti milimetrais. Standartiniai buvo 16, 18, 20, 22, 24, 26, 30, 34, 36 ir 40 mm kalibrai, nors galėjo būti ir išimčių. Pvz., laikrodis 3133 „Šturmaniškas“ (*Штурманские*) turėjo 31 mm pamatą. Šveicarijoje laikrodžių kalibras paprastai išreiškiamas linijomis (1 linija –  2.2558291 mm ). Nors, pvz., šveicariškas laikrodis *Patek Philippe 16-250* yra 16,3 mm skersmens.

Daugelio kompanijų laikrodžių kalibras paprastai mažai susijęs su pamato skersmeniu, daugiau yra skaitmeninis laikrodžio modelio ar modelių serijos ženklas.

## Šaltiniai
Silvinas

**Silvinas** – halogenidų klasės mineralas, kalio chloridas, KCl. Silvinas – evaporitinis mineralas. Jis randamas kartu su halitu ir karnalitu išdžiūstančiuose ežeruose, sūriuose ežeruose, lagūnuose, vietose kur vyksta intensyvus vandens garavimas ir druskų nusėdimas.

Didžiausi silvino telkiniai yra Vokietijoje, Ukrainoje, Didžiojoje Britanijoje, Kanadoje, JAV, Indijoje, Italijoje, Rusijoje, Ispanijoje ir Prancūzijoje.

Silvinas naudojamas kaip traša ir kaip vaistas.
Henrique Hilário

**Enrikė Hilarijo** (; g. 1975 m. spalio 21 d.) – buvęs Portugalijos futbolininkas, vartininkas. Atstovavo Portugalijos rinktinei. 

## Karjera

## Rinktinė
2010 m. kovo 3 d. debiutavo nacionalinėje komandoje draugiškose rungtynėse prieš Kiniją. Portugalai nugalėjo varžovus rezultatu 2-0.

Tai buvo vienintelės rungtynės, sužaistos atstovaujant šaliai.

## Laimėjimai
;Porto
* Primeira Liga: 1996–1997, 1997–1998 m.
* Taça de Portugal: 1997–1998, 1999–2000, 2000–2001 m.
* Supertaça Cândido de Oliveira: 1996 m.

;Chelsea
* Premier League: 2009–2010 m.
* FA taurė: 2006–2007, 2008–2009, 2009–2010, 2011–2012 m.
* Anglijos futbolo lygos taurė: 2006–2007 m.
* FA Community Shield: 2009 m.
* UEFA Čempionų lyga: 2011–2012 m.

## Išnašos

## Nuorodos
* Transfermarkt
Linija

Žodis **linija** reiškia:

* Linija – (matematika) ilgio matą teturinti taškų aibė, vaizduojama brūkšniu, taškais, brūkšneliais;
* Linija – (braižyba, grafika) tiesus ar kreivas brūkšnys;
* Linija – (technika) nutiestas laidas, kabelis, vamzdis ir pan, kuriuo perduodama energija, informacija, medžiagos ir pan. Pvz., elektros linija ir pan;
* Linija – (genealogija, veislininkystė) individo ar poros palikuonių visuma;
* Linija – (matavimas) nesisteminis matavimo vienetas;
* Linija – (gamyba) mechanizmų, įrengimų eilė, gaminanti tam tikrą produktą. Pvz., konvejerinė linija, automatinė linija ir kt;
* Linija – (transportas) maršrutas, kelias, kuriuo gabenami keleiviai ir/ar kroviniai.

## Susiję terminai
* Laineris – didelės talpos keleivinis laivas ar lėktuvas;
* Linijinis laivas (), kartais sakoma *linkoras* (pagal rusišką *линкор*, *линейный корабль*) – labai stambus karinis artilerijos laivas (pradžioje – burinis, vėliau – sraigtinis). Pavadintas pagal vyravusią taktiką – šie laivai išsirikiuodavo linijomis, kad galėtų visomis borto patrankomis apšaudyti priešo laivus.
Karyba

**Karyba** – mokslas apie ginkluotųjų pajėgų panaudojimą, ypač karo atveju.

Karyba gali būti skirstoma į keletą šakų:
* Karinė organizacija
* Karinė pedagogika
* Karo istorija
* Karo geografija
* Karinė technologija
* Karinė strategija ir doktrina
Renault

**Renault S.A.** – Prancūzijos automobilių gamintoja. Korporaciją įkūrė trys broliai Renault: Louis, Marcel ir Fernand, taip pat jų draugas Thomas Evert. Louis užsiėmė automobilių kūrimu ir gamyba, o kiti – kompanijos valdymu. 

**Renault Group** apima automobilių markės Alpine, Dacia ir Renault.

## Gaminami modeliai

File:Renault 5 E-Tech Electric Auto Zuerich 2024 DSC 6501.jpg|Renault 5 E-Tech
File:Renault 4 E-Tech Electric - 02.jpg|Renault 4 E-Tech
File:Renault Clio V IMG 4178.jpg|Renault Clio
File:2024 Renault Captur II IMG 9306.jpg|Renault Captur
File:2022 Renault Megane E-Tech Techno EV Front.jpg|Renault Megane E-Tech
File:Renault Symbioz IMG 0648.jpg|Renault Symbioz
File:Renault Arkana (CMF-B) IMG 5628.jpg|Renault Arkana
File:Renault Scénic E-Tech Electric 220 Long Range Techno – f 30062024.jpg|Renault Scenic E-Tech
File:Renault Austral IMG 9413.jpg|Renault Austral
File:Renault Espace VI IMG 9423.jpg|Renault Espace
File:2024 Renault Rafale Techno esprit Alpine HEV - 1199cc 1.2 (200PS) Petrol Hybrid - Flame Red - 07-2024, Front.jpg|Renault Rafale
File:Renault Kangoo III 1X7A1519.jpg|Renault Kangoo
Nuno Morais

**Nuno Moraišas** (g. 1982 m. sausio 21 d.) – buvęs portugalų futbolininkas, saugas. Baigęs profesionalaus futbolininko karjerą ėmėsi trenerio veiklos.

## Karjera
2003–2004 m. atstovavo FC Penafiel. Nuo 2004 m. priklausė Chelsea FC Nuomos pagrindais skolintas CS Marítimo Madeira. 

2007–2019 m. atstovavo APOEL FC (Kipras). Su šiuo klubu iškovojo net šešiolika skirtingų titulų. Baigęs profesionalaus futbolininko karjerą, prisijungė prie APOEL trenerių štabo.

## Rinktinės
Atstovavo Portugalijos U-20 ir U-21 rinktinėms.

2006 m. pakviestas į rezervinę nacionalinės rinktinės komandą. Atstovaudamas B ekipai sužaidė vienerias rungtynes.

## Pasiemkimai
**Chelsea**
*FA Cup: 2006–2007 m.
*Football League Cup: 2006–2007 m.

**APOEL**
*Pirmasis divizionas: 2008–2009, 2010–2011, 2012–2013, 2013–2014, 2014–2015, 2015–2016, 2016–2017, 2017–2018, 2018–2019 m.
*Kipo taurė: 2007–2008, 2013–2014, 2014–2015 m.
*Supertaurė: 2008, 2009, 2011, 2013 m.

## Išnašos

## Nuorodos
* FTF svetainė
* SOCCERWAY (arch.)
* Transfermarkt
* Globalsportsarchive
Linija (matavimo vienetas)

**Linija** (, , ) – senovinis ilgio matavimo vienetas.

Linijos yra trijų rūšių:
* *Didžioji linija* (Britanija) ar tiesiog *linija* (Rusija): 1 linija = 1/10 colio = 2,54 mm.
* *Mažoji linija* (Britanija): 1 linija = 1/12 colio = 2,11666666… mm.
* *Prancūziška linija*: 1 linija = 1/144 pėdos = 2,255 mm.

## Naudojimas
* Rusijoje linijomis matuodavo ginklų kalibrą. Žinomas ir labai paplitęs rusiškas Mosino šautuvas buvo vadinamas 'trijų linijų šautuvas' (*трёхлинейная винтовка* arba *трёхлинейка*), kadangi jo kulkos skersmuo buvo 2,54 mm × 3 = 7,62 mm.
* Daugelyje šalių prancūziškomis linijomis matuojamas laikrodžių kalibras – laikrodžio mechanizmo skersmuo.
Takelažas

**Takelažas** – laive esamų lynų ir trosų visuma. Pagal tvirtinimo pobūdį takelažas skirstomas į judantį ir nejudantį.

## Nejudantis takelažas
Dar vadinamas pastoviuoju ar stovinčiu takelažu, sutvirtina nejudantį rangautą (buriniuose laivuose tai yra stiebai su stengais ir buršpitas). Įprastai gaminamas iš plieninių trosų. Šiam takelažui priklauso:
* **Štagai** – palaikantys stiebus išilginėje laivo plokštumoje
* **Vantai** – palaikantys stiebus skersinėje laivo plokštumoje

## Judantis takelažas
Dar vadinamas bėgančiuoju takelažu, skirtas burėms pakelti, nuleisti ar valdyti. Pagamintas iš augalinių, sintetinių ir lanksčių plieninių trosų. Šiam takelažui priklauso:
* **Falai** – skirti burėms pakelti ir nuleisti
* **Šotai** – skirti burėms valdyti
* **Topenantės** – lynai giko kampui valdyti, einantys nuo giko aukštyn
* **Atotampos** – lynai giko kampui valdyti, einantys nuo giko žemyn

## Literatūra
* Buriavimas / Artūras Dovydėnas. – Vilnius: UAB „Verslo Žinios“, 2005. ISBN 9955-460-17-2
* 

## Nuorodos
* Buriavimo terminų žodinėlis
Bar Harboras

**Bar Harboras** () – kurortinis miestelis Jungtinių Amerikos Valstijų šiaurės rytuose, Meino valstijoje, Maunt Dezerto saloje, Kadilako kalno papėdėje, 74 km į pietryčius nuo Bangoro. Skalaujamas Atlanto vandenyno. 5 089 gyventojai (2020 m. JAV gyventojų surašymas). Bar Harboras – populiarus turistų miestelis, ypač vasaros sezono metu. Centre gausu suvenyrinių parduotuvėlių. Šalia driekiasi turistų pamėgtas Akeidijos nacionalinis parkas. Yra laboratorija, koledžas.

## Istorija
Miestelis įkurtas 1763 m., 1796 m. pavadintas Idenu. Dabartinis pavadinimas suteiktas 1918 m. 1947 m. didelę dalį miestelio sunaikino gaisras.

## Gyventojai
2020 m. JAV gyventojų surašymo duomenimis, miestelyje gyveno 87,86 % baltųjų, 3,5 % mišrios rasės, 3,4 % azijiečių, 2 % lotynoamerikiečių, 1,97 % afroamerikiečių, 0,65 % kitų rasių ir 0,63 % indėnų kilmės gyventojų.


Bar Harbor – USA - Eden's civil War Memorial - panoramio.jpg|JAV pilietinio karo paminklas
A643, Bar Harbor and Cadillac Mountain from Bar Island, Maine, United States, 2009.jpg|Miestelio reginys
Boats at Bar Harbor bay.jpg|Laivai Bar Harboro įlankoje
Bar Harbor – USA - Congregational Church - panoramio.jpg|Bažnyčia
Bar Harbor – USA - Village Green - panoramio.jpg|Parkas


## Šaltiniai